stanford-oval/wikipedia huggingface dataset:
Lännenkolmioka

| Lännenkolmioka |
| --- | --- |
 Lännenkolmioan lehtiä ja kukkia.
Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Kolmioat Gleditsia
Laji::  triacanthos
Kaksiosainen nimi
 Gleditsia triacanthos  L. 

Katso myös
   Lännenkolmioka Wikispeciesissä   Lännenkolmioka Commonsissa 
Infobox OKVirheellinen NIMI-arvoIUCN-testi OK: 
Lännenkolmioka eli kolmioka (Gleditsia triacanthos) on hernekasvien heimoon kuuluva puu, joka kasvaa luontaisena Itä-Yhdysvaltojen sisäosissa. Lajia viljellään koristepuuna Euroopassa, erityisen runsaasti Välimeren maissa. Suomessa se menestyy vain eteläosissa, kasvuvyöhykkeillä I–II. Lännenkolmioka kukkii vaatimattomin, mutta voimakastuoksuisin vihrein kukin.
Lännenkolmioka kasvaa 15–30 metriä korkeaksi puuksi. Sen rungolla ja paksuilla oksilla on ryhminä vahvoja haarovia piikkejä. Viljeltäväksi on jalostettu piikkittömiäkin lajikkeita. Puun lehdet ovat 10–20 senttimetriä pitkät ja ne saavat keltaisen syysvärin. Lännenkolmioan hedelmät ovat hyvin isoja, 20–45 senttimetriä pitkiä ja käyriä tai kierteisiä punaruskeita palkoja.
Lännenkolmioka – Gleditsia triacanthos
Aiheesta muualla

Suomen Lajitietokeskus: Lännenkolmioka – Gleditsia triacanthos
ITIS: Gleditsia triacanthos (englanniksi)
United States Department of Agriculture (USDA): Gleditsia triacanthos (englanniksi)
Flora of China: Gleditsia triacanthos (englanniksi)
Savonlinnan kauppatori

Savonlinnan kauppatori on Savonlinnan keskustassa sijaitseva tori. Kauppatori rajautuu pohjoisessa Olavinkatuun, idässä Kauppatorin katuun, etelässä Pihlajaveteen ja lännessä Haapasalmeen. Se on pohjois-eteläsuunnassa noin 125 metriä pitkä ja länsi-itäsuunnassa noin 35 metriä leveä.
Historia

Savonlinnan kauppatori alkoi kehittyä nykyiselle paikalleen 1860-luvulla, kun torin läheisyyteen Huvilahteen perustettiin höyrylaivoille sopiva matkustajasatama. Aiempi kauppatori oli Tottintori, joka toimi nykyistä toria vastapäätä Haapasalmen länsipuolella. Kauppatorin kasvaessa kohosi torin eteläreunaan vuonna 1898 kauppahalli yhdeksälle ruokatavarakauppiaalle. Kauppatorin ilme on vuosikymmenien kuluessa muuttunut, kun puurakennukset sen ympäriltä ovat hävinneet.
Torin viereisessä Haapasalmessa on artesaani, kiviseppä Arto Lötjösen ja opiskelija Eeva-Maria Miettisen vuonna 2000 tekemä Norppa-patsas. Kauppatorin eteläpäähän valmistui vuonna 2003 Haapasalmen ylittävä kävelysilta, joka nimettiin Haapasalmenraitiksi.
Kaupungin keskipiste

Kauppatori on muuttunut vuosikymmenten saatossa kesäpainotteiseksi. Savonlinnan kauppatoria pidetään kesäisin kaupungin keskipisteenä: se on suosittu matkailunähtävyys, tapahtuma-, tapaamis-, kauppa- ja kahvittelupaikka. Kaupungin keskeisimmät puistot ja matkustajasatama ovat osa Kauppatorin lähimiljöötä. Oopperapäivän avaus pidetään juhlakauden jokaisena aamuna kauppatorin viereisessä Satamapuistossa. Savonlinnan kauppatorin tarjontaan kuuluvat muun muassa perinteiset käsityöt, vihannekset, juurekset, marjat ja hedelmät, kalat, taimet ja kukat sesonkien mukaan. Lisäksi torilta löytyy erilasia leipomotuotteita, joista kuuluisin on lörtsy.
Savonlinnan kauppatorilla on perinteisesti järjestetty kevätmarkkinat maaliskuussa, syysmarkkinat syyskuussa sekä joulutori. Jouluna Tuomaan markkinat pidetään Olavinlinnassa.
Aiheesta muualla

Wikimedia Commonsissa on kuvia tai muita tiedostoja aiheesta .
Savonlinnan tori, Torikauppiaat ry
Savonlinnan kaupunki kauppatori (Arkistoitu – Internet Archive)
Torikamera Savonlinnan kauppatori
Savonlinnan kauppatorin aukioloajat  2011. Savonlinnan tori ry.
Savonlinnan kauppatori 1934.
Näkymä Savonniemestä Savonlinnan kauppatorille ja matkustajasatamaan.
İsmail Yüksek

İsmail Yüksek heinäkuussa 2023.
İsmail Yüksek (s. 26. tammikuuta 1999 Bursa) on turkkilainen jalkapalloilija, pelipaikaltaan keskikenttäpelaaja. Hän edustaa Turkin Superliigassa pelavaa Fenerbahçea. Hän on pelannut Turkin A-maajoukkueessa vuodesta 2022.
Yüksek aloitti liigauransa neljännellä sarjatasolla Gölcüksporin joukkueessa kausina 2018–2020. Hän siirtyi Fenerbahçeen kesällä 2020 mutta pelasi kaksi seuraavaa kautta pääasiassa lainalla 1. Ligissä Balıkesirsporin, Adana Demirsporin ja Bursasporin joukkueissa. Hän pelasi Fenerbahçessa ensimmäisen superliigaottelunsa tammikuussa 2021 mutta sai kunnolla peliaikaa vasta kaudella 2022–2023, jolla hän pelasi 19 superliigaottelua ja neljä Eurooppa-liigan ottelua. Fenerbahçen voittamassa Turkin Cupissa hän pelasi neljä ottelua. Kaudella 2023–2024 Yüksek pelasi 30 superliigaottelua ja kahdeksan Konferenssiliigan ottelua.
Yüksek ei pelannut nuorisomaajoukkueissa. Hän pelasi ensimmäiset ottelunsa Turkin A-maajoukkueessa syyskuussa 2022 Kansojen liigassa Luxemburgia ja Färsaaria vastaan. EM-kilpailuissa 2024 hän tuli vaihdosta kentälle toisessa alkulohko-ottelussa Portugalia vastaan ja pelasi avauskokoonpanossa kolmannessa alkulohko-ottelussa Tšekkiä ja neljännesvälieräottelussa Itävaltaa vastaan. Tappiollisessa puolivälieräottelussa hän ei pelannut saatuaan kahdessa edellisessä ottelussa varoituksen ja niiden myötä pelikiellon. Lokakuun 2024 puoliväliin mennessä hän on pelannut 19 maaottelua, joista kymmenen ottelua avauskokoonpanossa. Hän teki toistaiseksi ainoan maalinsa ensimmäisessä maaottelussaan Luxemburgia vastaan; sillä hän tasoitti 87. peliminuutilla ottelun loppulukemiksi 3–3.
Shannon Walker

| Shannon Walker |
| --- | --- |

Henkilötiedot
Syntynyt: 4. kesäkuuta 1965 (ikä 59) Houston, Texas
Kansalaisuus:  yhdysvaltalainen
Ammatti:  fyysikko
Ura
Tyyppi:  NASAn astronautti
Aika avaruudessa:  163 päivää 7 tuntia 11 minuuttia
Lennot

Sojuz TMA-19:  Sojuz TMA-19
 
:  Retkikunta 24
 
:  Retkikunta 25
 
Shannon Walker (s. 4. kesäkuuta 1965 Houston, Texas) on yhdysvaltalainen fyysikko ja NASAn astronautti. Hän osallistui ensimmäiselle avaruuslennolleen 16. kesäkuuta 2010, jolloin hänet laukaistiin lennolla Sojuz TMA-19 Kansainvälisen avaruusaseman Retkikunta 24:n ja Retkikunta 25:n miehistöjen jäseniksi. 26. marraskuuta 2010 hän palasi Maahan Sojuz TMA-19:n matkassa.
Vuonna 2017 Walker oli retkikunnan 53/54 varahenkilö, mutta kansainväliselle avaruusasemalle hän pääsi toisen kerran 15. marraskuuta 2020, jolloin SpaceX:n avaruusalus Crew Dragon mukanaan Crew-1 laukaistiin avaruuteen Kennedyn avaruuskeskuksesta Floridasta. Hän liittyi retkikuntaan 64 jäsenenä. Huhtikuussa 2021 hänestä tuli retkikunnan 65 päällikkö, kun retkikunta 64 palasi Maahan. Päällikön tehtävässä hän toimi vain 11 päivää ja luovutti komennon Crew-2:n japanilaiselle Akihiko Hoshidelle 2. toukokuuta 2021. Walker on kolmas nainen, joka on toiminut kansainvälisen avaruusaseman päällikkönä. Hän palasi Maahan 2. toukokuuta 2021 vietettyään avaruudessa 168 päivää. Yhteensä hän on ollut avaruudessa 331 päivää.
Walkerilla on avaruusfysiikan tohtorintutkinto Ricen yliopistosta vuodelta 1993. Hän on naimisissa astronautti Andy Thomasin kanssa. Walker on työskennellyt NASAn Johnson Space Centerissä vuodesta 1987 robotiikan parissa avaruussukkuloiden lennonvalvonnassa ja myöhemmin Kansainvälisen avaruusaseman laitteistojen parissa. Hänet valittiin toukokuussa 2004 NASAn astronauttikoulutukseen.
Aiheesta muualla

Kuvia tai muita tiedostoja aiheesta Shannon Walker Wikimedia Commonsissa
NASA:n elämäkertasivut (englanniksi)
Speceacts.de:n elämäkerta (englanniksi)
Retkikunta 24:ää edeltävä haastattelu (Arkistoitu – Internet Archive) (1.6.2010) (englanniksi)
Euroopankeltis

| Euroopankeltis |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Rosales
Heimo::  Hamppukasvit Cannabaceae
Suku::  Keltikset Celtis
Laji::  australis
Kaksiosainen nimi
 Celtis australis  L. 
Katso myös
   Euroopankeltis Wikispeciesissä   Euroopankeltis Commonsissa 
Infobox OKNimi-testi OKIUCN-testi OK: 
Euroopankeltis (Celtis australis) on hamppukasvien (aiemmin jalavakasvien) heimoon sijoitettu puu, joka kasvaa luontaisena Etelä-Euroopassa, Pohjois-Afrikassa ja Lounais-Aasiassa. Sitä tavataan pääasiassa Välimeren tuntumassa Portugalista ja Marokosta itään. Istutettuna puuta tavataan myös Keski- ja Länsi-Euroopassa.
Euroopankeltiksen kuvaus.
Ulkonäkö ja koko

Euroopankeltiksen runko kasvaa vankaksi ja on sileäkaarnainen, hopeanharmaa.  Puu kasvaa korkeimmillaan 20-metriseksi.  Laji muistuttaa jonkin verran Pohjois-Amerikassa esiintyvää keltislajia amerikankeltistä (Celtis occidentalis), jonka kaarna on kuitenkin selvästi kyhmyinen. Euroopankeltiksen soikeiden sahalaitaisten lehtien kärki on pitkä ja kapea. Lehtien yläpinta on karhea kovatyvisten karvojen vuoksi. Puun hedelmä on mehevä ja marjaa muistuttava.
Euroopankeltiksen hedelmät ovat rypäleenkaltaisia ja kypsinä väriltään ruskeanmustia. Ne ovat syömäkelpoisia ihmiselle, mutta hyvin vähän käytettyjä. Siemenistä on silti mainintoja jo muinaisissa egyptiläisten ruokaohjeissa.
Aiheesta muualla

Suomen Lajitietokeskus: Euroopankeltis – Celtis australis
Euroopankeltiksen lehtiä.
Euroopankeltiksen rungon poikkileikkaus
Naoko Yamazaki

| Naoko Yamazaki> 山崎 直子 |
| --- | --- |

Henkilötiedot
Syntynyt: 27. joulukuuta 1970 (ikä 53) Matsudo, Chiba, Japani
Kansalaisuus:  japanilainen
Ammatti:  insinööri
Ura
Tyyppi:  JAXAn astronautti
Valittu avaruuslentäjäksi:  1999
Lennot

:  STS-131
 
Naoko Yamazaki (jap. 山崎 直子, Yamazaki Naoko) (s. 27. joulukuuta 1970) on japanilainen astronautti, joka lensi toisena japanilaisena naisena avaruudessa. Ensimmäinen oli Chiaki Mukai. Yamazaki kuuluu Japanin avaruusjärjestöön (JAXA).
Yamazaki valmistui luonnontieteiden kandidaatiksi 1993 ja filosofian maisteriksi 1996 Tokion yliopistosta.
Yamazaki osallistui Kansainvälisen avaruusaseman japanilaisen moduulin, Kibōn, kehittämiseen. Toukokuussa 2004 Yamazaki suoritti Sojuz-valmennuksen kosmonauttien koulutuskeskus Juri Gagarinissa, Tähtikaupungissa, Venäjällä. Yamazaki aloitti astronauttikoulutuksen kesäkuussa 2004 Lyndon B. Johnson Space Centerissä Houstonissa, Texasissa. Marraskuussa 2008 JAXA julkisti Yamazakin osallistuvan STS-131-avaruussukkulalennolle vuonna 2010. STS-131 laukaistiin kohti Kansainvälistä avaruusasemaa (ISS) 5. huhtikuuta 2010.
Soichi Noguchi, Stephanie Wilson ja Naoko Yamazaki kiertoradalla ISS-avaruusaseman Destiny-moduulissa 8. huhtikuuta 2010.
Aiheesta muualla

Yamazakin lentoa STS-131 edeltävä haastattelu NASAn sivulla (Arkistoitu – Internet Archive) (8.3.2010) (englanniksi)
Naoko Yamazaki Twitterissä
Maxwell (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Maxwell Scherrer Cabelino Andrade
Syntymäaika: 27. elokuuta 1981 (ikä 43)
Syntymäpaikka: Cachoeiro do Itapemirim, Brasilia
Pelipaikka: vasen laitapuolustaja
Pituus: 176 cm
Seura
Seura: lopettanut uransa
Pelinumero: 17
Seurat
| Vuodet | Seura | O | (M) |
| 2000–2001 | Cruzeiro | 27 | (2) |
| 2001–2006 | Ajax | 114 | (9) |
| 2006–2009 | Internazionale | 79 | (2) |
| 2009–2012 | Barcelona | 57 | (0) |
| 2012–2017 | Paris Saint-Germain | 66 | (6) |
Maajoukkue
| 2004 | Brasilia U23 | 6 | (0) |
| 2013–2017 | Brasilia | 7 | (0) |
 Seurajoukkueuran tilastot kattavat vain kansalliset sarjat, päivitetty 3. maaliskuuta 2014.  Maajoukkueuran tilastot päivitetty 3. maaliskuuta 2014.
Maxwell Scherrer Cabelino Andrade, joka tunnetaan paremmin nimellä Maxwell (s. 27. elokuuta 1981 Cachoeiro do Itapemirim, Espírito Santon osavaltio, Brasilia) on brasilialainen jalkapalloilija, joka on lopettanut uransa. Hänen pelipaikkansa oli vasenlaitapuolustaja tai laitalinkki.
Ura

Cruzeiron juniorijoukkueessa pelannut Maxwell aloitti ammattilaisuransa Alankomaissa AFC Ajaxin joukkueessa kaudella 2001/02. Hänen henkilökohtainen menestyskautensa Ajaxissa oli 2002/03, jolloin hän pelasi lähes kaikki Eredivisien ottelut ja valittiin Alankomaiden vuoden pelaajaksi.  Hän loukkaantui vakavasti cup-ottelussa Willem II Tilburgia vastaan huhtikuussa 2005.
Maxwellin kausi 2005/06 meni loukkaantumisen takia piloille, eikä hän pelannut otteluakaan Ajaxin paidassa. Kesäkuussa 2006 hän siirtyi Serie A:han Internazionaleen.  Maxwell edusti Interiä kolmen kauden ajan ja pääsi juhlimaan joka kevät maan mestaruutta.
Heinäkuussa 2009 Maxwell siirtyi viisivuotisella sopimuksella FC Barcelonaan.  Peliajan saaminen katalonialaisseurassa ei ollut itsestään selvää, mutta ranskalaisen Eric Abidalin jouduttua sairauden vuoksi sivuun nousi brasilialainen tärkeään rooliin Barcan mestaruusjoukkueessa. Abidalin palattua takaisin Maxwellin vastuu väheni. Kaudella 2010/11 hän juhli seuran kanssa Mestarien liigan voittoa, muttei pelannut finaalissa.
Tammikuussa 2012 Maxwell siirtyi Ranskan liigan kärkijoukkue Paris Saint-Germainiin 3,5-vuotisella sopimuksella.
Meriitit

Alankomaiden mestaruus (2): 2002, 2004
Alankomaiden cup (2): 2002, 2006
Alankomaiden supercup (2): 2002, 2005
Italian mestaruus (3): 2007, 2008, 2009
Italian supercup (2): 2006, 2008
Espanjan mestaruus (2): 2010, 2011
Espanjan supercup (3): 2009, 2010, 2011
Mestarien liiga: 2011
FIFA Club World Cup (2): 2009, 2011
UEFA Super Cup (2): 2009, 2011
Alankomaiden vuoden jalkapalloilija: 2004
Aiheesta muualla

Kuvia tai muita tiedostoja aiheesta Maxwell Wikimedia Commonsissa
Maxwellin profiili FC Barcelonan virallisella sivustolla (Arkistoitu – Internet Archive) (englanniksi)
Brasilian joukkue – Jalkapallon MM-kilpailut 2014
1 Jefferson |
2 Alves |
3 Silva |
4 David Luiz |
5 Fernandinho |
6 Marcelo |
7 Hulk |
8 Paulinho |
9 Fred |
10 Neymar |
11 Oscar |
12 Júlio César |
13 Dante |
14 Maxwell |
15 Henrique |
16 Ramires |
17 Luiz Gustavo |
18 Hernanes |
19 Willian |
20 Bernard |
21 Jô |
22 Victor |
23 Maicon |
Valmentaja Scolari
Air Francen lento 358

| Air Francen lento 358 |
| --- | --- |
 Onnettomuuspaikka.
Yhteenveto
Päivämäärä:  2. elokuuta 2005
Onnettomuustyyppi:  yliajo kiitotieltä, maahansyöksy, lentäjän virhe
Tapahtumapaikka:  Toronton Pearsonin kansainvälinen lentoasema, Ontario, Kanada
 :  43°39′23.2″N, 79°37′29.0″E
Lähtöpaikka:  Charles de Gaullen kansainvälinen lentoasema, Pariisi, Ranska
Määränpää:  Toronton Pearsonin kansainvälinen lentoasema, Ontario, Kanada
Kuolleita:  0
Loukkaantuneita:  43 (42 vähäistä, 1 vakava)
Eloonjääneitä:  309 (kaikki)
Lentokone
Konetyyppi:  Airbus A340-313X
Lentoyhtiö:  Air France
Rekisteritunnus:  F-GLZQ
Matkustajia:  297
Miehistöä:  12
Onnettomuuskone Charles de Gaullen kansainvälisellä lentoasemalla vuonna 2004.
Air Francen lento 358 oli Air Francen kansainvälinen reittilento Ranskasta Torontoon, Kanadaan. Yrittäessään laskeutua kone ajoi yli kiitotieltä ja putosi pellolle. Kaikki koneessa olleet 309 matkustajaa ja miehistön jäsentä selvisivät.
Onnettomuuden kulku

Lento lähti Charles de Gaullen kansainväliseltä lentoasemalta kello 13:32.
Koneen lähestyessä määränpäätään ulkona oli sateista. Kone sai luvan laskeutua kiitotielle 24L. Koneen laskeuduttua miehistö ei kyennyt pysäyttämään konetta ajoissa, ja kone saavutti 2 743 metriä pitkän kiitotien päädyn. Kone ajoi läpi lentoaseman turva-aidasta, törmäsi maahan ja liukui mäkeä alas 200 metriä, kunnes pysähtyi ja syttyi palamaan. Kaikki koneessa olleet saatiin evakuoitua.
Kone putosi vain kymmenien metrien päähän ruuhkaisesta valtatiestä, joka aiheutti tiellä tukkeutumisen.
Onnettomuuden syy

Eräät silminnäkijät kertoivat koneeseen osuneen salama hieman ennen laskeutumista.
Onnettomuuden syyksi todettiin kuitenkin liian myöhäinen suihkujarrujen aktivointi, koska pilotti, joka ei lentänyt, oli jättänyt jarrun aktivoimatta, ja lentävä pilotti oli aktivoinut sen liian myöhään.
| Kansalaisuus | Yhteensä |
| --- | --- |
 Kanada: 104
 Ranska: 101
 Italia: 19
 Yhdysvallat: 14
 Intia: 8
 Iso-Britannia: 7
 Bangladesh: 6
 Tšekki: 6
 Australia: 4
 Israel: 4
 Algeria: 3
 Japani: 3
 Brasilia: 2
 Chile: 2
 Etelä-Afrikka: 2
 Etelä-Korea: 2
 Jamaika: 2
 Portugali: 2
 Saksa: 2
 Alankomaat: 1
 Belgia: 1
 Espanja: 1
 Irlanti: 1
 Kiina: 1
 Kreikka: 1
 Marokko: 1
 Mauritius: 1
 Meksiko: 1
 Peru: 1
 Puola: 1
 Romania: 1
 Turkki: 1
Yhteensä: 297
Käännös suomeksi
Gustavelund

| Gustavelund |
| --- | --- |

Osoite:  Kirkkotie 36, 04310 Tuusula
Sijainti:  Tuusula, Suomi
Koordinaatit:  60°24′48″N 25°02′15″E﻿ / ﻿60.4134°N 25.0376°E﻿ / 60.4134; 25.0376
Rakennustyyppi:  hotelli
 fiGustavelund 
  
Gustavelund on entinen kartano ja nykyinen kokoushotelli Tuusulassa. 1700-luvun ratsutila ja 1800-luvun kartano Tuusulanjärven kaakkoisrannalla toimi 1960–1980-luvulla Kunnallisopistona eli Suomen Kunnallisliiton koulutuskeskuksena.
Historiaa

Gustavelundin tilan ensimmäinen tunnettu asukas oli Sipi Jaakonpoika 1500-luvulla. 1700-luvulla tila tunnettiin Eggertasin ratsutilana, kunnes uusi omistaja, kontra-amiraali Carl Adolf Danckwardt nimesi tilan Gustavelundiksi puolisonsa Gustavan mukaan. Kartanon päärakennus, joka paloi vuonna 1892, oli tiettävästi Carl Ludvig Engelin piirtämä. Tilalle rakennettiin empiretyylinen puukartano.
Ruotsalainen, Suomeen muuttanut ravintoloitsija Karl Edvard Jonsson asettui 1900-luvun alussa asumaan Gustavelundin kartanoon ja ryhtyi viljelemään juureksia, hedelmiä ja vihanneksia erityisesti Helsingin seudun ravintoloiden tarpeisiin.
Seuraava omistaja, varatuomari Rafael Sederholm aloitti Gustavelundissa hotellitoiminnan 1930-luvulla. Kartanohotellista tuli suosittu juhlapaikka pääkaupungin yläluokan parissa. Sodan jälkeen kartanon silloinen isäntä Matti Parviainen luovutti maita asuntotonteiksi rintamamiehille ja siirtoväelle, ja asuntoalue sai hänen mukaansa nimen Mattila.
Vuonna 1956 Maalaiskuntien liitto osti Gustavelundin oman koulutustoimintansa keskukseksi. Vuonna 1965 valmistui ensimmäinen vaihe Into Pyykön suunnittelemasta matalasta, modernistisesta rakennusryhmästä, joka sai nimen Kunnallisopisto. Vanhasta
kartanosta muistuttaa enää vain huvimaja Tuusulanjärven rannassa.
Kokoushotelli yhtiöitettiin vuonna 1990 Suomen Kuntaliiton tytäryritykseksi. Vuonna 2015 Kuntaliitto myi kiinteistön ja sen liiketoiminnan Pia ja Antti Ropposelle.
Aiheesta muualla

Kotisivu (gustavelund.fi)
Gustavelundin rantaa kesällä 2013.
Risto Johansson

Risto Tapio Johansson (s. 3. helmikuuta 1948, Turku) on Itä-Suomen yliopiston sädehoidon ja onkologian emeritusprofessori. Hän valmistui lääketieteen lisensiaatiksi vuonna 1972 ja lääketieteen ja kirurgian tohtoriksi vuonna 1975. Vuosina 1968–1975 hän oli Turun yliopiston assistentti ja tutkija, Turun yliopistollisen keskussairaalan sädehoitoklinikan apulaislääkäri vuosina 1975–1980, erikoislääkäri vuosina 1980–1981, apulaisopettaja vuosina 1981–1983, Kuopion yliopistollisen keskussairaalan ja Kuopion yliopistollisen sairaalan sädehoidon ja syöpätautien klinikan osastonylilääkäri vuosina 1983–1988, syöpätautien klinikan ylilääkäri vuosina 1988–2011, Kuopion yliopiston sädehoidon ja onkologian professori vuodesta 1988 tai 1989 vuoteen 2009 ja Itä-Suomen yliopiston sädehoidon ja onkologian professori vuosina 2009–2011. Hän on myös johtanut Syöpäyhdistystä.
Laubuka ruhuna

| Laubuka ruhuna> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Laubuka
Laji::  ruhuna
Kaksiosainen nimi
 Laubuka ruhuna  ethiyagoda, Kottelat, Silva, Maduwage & Meegaskumbura, 2008 
Katso myös
   Laubuka ruhuna Wikispeciesissä  
Infobox OKNimi-testi OK: 
Laubuka ruhuna on särkien (Cyprinidae) heimoon kuuluva makean veden kalalaji. Lajia tavataan ainoastaan Sri Lankasta. Se voi kasvaa korkeintaan 6,8 senttimetrin mittaiseksi.
Ballanterrieri

| Ballanterrieri> Avaintiedot |
| --- | --- |
Alkuperämaa:   Irlanti
Määrä:  harvinainen
Alkuperäinen käyttö:  metsästys
Nykyinen käyttö:  metsästys
Muita nimityksiä:  Balla Terrier
FCI-luokitus:  ei FCI-rotu
Ulkonäkö
Säkäkorkeus:  30,5 cm
Väritys:  punainen
Ballanterrieri (Balla Terrier) on irlantilainen koirarotu.
Ulkonäkö

Korvat ovat pystyt, raajat lyhyet. Säkäkorkeus on noin 30,5 cm. Karvapeite on sileä ja punainen.
Alkuperä

Ballanterrieri on kotoisin Luoteis-Irlannissa Mayon kreivikunnassa sijaitsevasta Ballan kylästä. Brittiläinen kynologi ja kirjailija David Hancock raportoi rodusta vuonna 2004 julkaistussa artikkelissa.
China Northern Airlinesin lento 6136

| China Northern Airlinesin lento 6136 |
| --- | --- |
 Onnettomuuskoneen kaltainen MD-82.
Yhteenveto
Päivämäärä:  7. toukokuuta 2002
Onnettomuustyyppi:  tuhopoltto, mereensyöksy
Tapahtumapaikka:  Bohainlahti lähellä Daliania, Kiina
 :  038°55′15″N, 121°38′21″E
Lähtöpaikka:  Pekingin kansainvälinen lentoasema, Peking, Kiina
Määränpää:  Dalian Zhoshuizhin kansainvälinen lentoasema, Dalian, Kiina
Kuolleita:  112 (kaikki)
Loukkaantuneita:  0
Eloonjääneitä:  0
Lentokone
Konetyyppi:  McDonnell Douglas MD-82
Lentoyhtiö:  China Northern Airlines
Rekisteritunnus:  B-2138
Matkustajia:  103
Miehistöä:  9
China Northern Airlinesin lento 6136 oli China Northern Airlinesin reittilento Pekingin kansainväliseltä lentoasemalta Dalianin Zhoshuizhin kansainväliselle lentoasemalle. 7. toukokuuta 2002 lentoa operoinut McDonnell Douglas MD-82 syöksyi Bohainlahteen matkustajan sytytettyä koneessa tulipalon ilmeisesti vakuutuspetostarkoituksessa.
Lentokone

Onnettomuuskone, McDonnell Douglas MD-82, rekisteritunnukseltaan B-2138, rakennettiin Shanghai Aviation Industrial Corporationin tehtaalla Kiinassa. Se lensi ensilentonsa lokakuussa 1990 ja toimitettiin China Northern Airlinesille heinäkuussa 1991. Koneelle oli kertynyt noin 26 000 lentotuntia 16 000 lennolla. Se oli osallisena kahdessa kaappaustapauksessa vuoden 1993 marras- ja joulukuussa. Molemmilla kerroilla kaappari halusi päästä Taiwaniin, ja sinne päästyään antautui viranomaisille.
Onnettomuus

Lento lähti Pekingistä kello 20.37 paikallista aikaa, ja lennon arvioitu kesto oli noin tunti. Lentäjät ilmoittivat lennonjohdolle koneessa olevasta tulipalosta kello 21.20, ja yhteys koneeseen menetettiin kello 21.24. Kahdeksan minuuttia myöhemmin kello 21.32 se syöksyi mereen noin 20 kilometriä Dalianista itään. Erään silminnäkijän mukaan kone oli alkuun kaarrellut ympäri ja sitten syöksynyt mereen.
Ohjaamon ääninauhuri löydettiin viikko onnettomuuden jälkeen, 14. toukokuuta. Lentoarvotallennin löytyi 18. toukokuuta.
Onnettomuudessa kuolivat kaikki yhdeksän miehistön jäsentä ja 103 matkustajaa, joista 95 oli Kiinan kansalaisia. Lopuista kahdeksasta kolme oli kotoisin Japanista, muut muun muassa Etelä-Koreasta.